විවිධ අක්‍රමිකතාවලට සම්බන්ධ විදේශ රැකියා නියෝජිත ආයතන 44ක බලපත්‍ර 2005, 2010 කාල සීමාවේදී අවලංගු කර ඇත.අදාළ කාලයේ තවත් විදේශ රැකියා නියෝජිත ආයතන 233 ක අනුමත භාවය තාවකාලිකව අත්හිටුවීමටද පියවර ගෙන තිබේ.ආණ්ඩු පක්ෂයේ ප්‍රධාන සංවිධායක දිනේෂ් ගුණවර්ධන මහතා පාර්ලිමේන්තුවේදී ඊයේ (22) සභාගත කරන ලද පිළිතුරක මේ බව සඳහන් වේ.මීට අමතරව විවිධ වංචනික ක්‍රියාවලට සම්බන්ධ වූ විදේශ රැකියා නියෝජිත ආයතන පනස් දෙකක බැංකු ඇපකරද අවලංගු කිරීමට පියවර ගෙන තිබේ.එමෙන්ම රැකියා ලබා දෙන බවට පොරෙන්දු වී මුදල් ලබාගෙන රැකියා ලබා නොදුන් රැකියා නියෝජිත ආයතනවලට එරෙහිව නඩු 959ක් ද මේ කාල සීමාවේ ගොනුකර තිබේ.ආයතන අනූහතකට රැකියා ගිවිසුම් කඩකිරීමට එරෙහිව නඩු පවරා ඇති බවද එම පිළිතුරෙහි සඳහන් වේ.ගාල්ල දිස්ත්‍රික් මන්ත්‍රී අජිත් කුමාර මහතා යොමු කළ ප්‍රශ්නයකට පිළිතුර ලෙස මෙය සභාගත කර ඇත..